CELEX: 32003R0080
Language: ro
Date: 2003-01-17 00:00:00
Title: Regulamentul (CE) nr. 80/2003 al Comisiei din 17 ianuarie 2003 de modificare a Regulamentului (CE) nr. 175/2001 în ceea ce privește unele amestecuri din anumite varietăți de nuci cu coajă lignificată, definite oficial de țara producătoare

03/Volumul 46
            
            
               RO
            
            
               Jurnalul Ofícial al Uniunii Europene
            
            
               51
            
         32003R0080
   
               L 013/5
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 80/2003 AL COMISIEI
   
   din 17 ianuarie 2003
   de modificare a Regulamentului (CE) nr. 175/2001 în ceea ce privește unele amestecuri din anumite varietăți de nuci cu coajă lignificată, definite oficial de țara producătoare
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), modificat ultima dată de Regulamentul (CE) nr. 1881/2002 (2), în special articolul 2 alineatul (2),
   întrucât:
   
               (1)
            
            
               Regulamentul (CE) nr. 175/2001 al Comisiei din 26 ianuarie 2001 de stabilire a standardului de comercializare aplicabil nucilor comune în coajă (3) dă posibilitatea de a amesteca, în toate categoriile de calitate, mai multe soiuri de nuci comune în același ambalaj, cu condiția ca amestecul să fie oficial definit de către țara producătoare.
            
         
               (2)
            
            
               Autoritățile franceze au informat Comisia că au stabilit oficial mai multe amestecuri de soiuri, denumite „Nuci de Grenoble” sau „Nuci de Périgord”, aplicabile nucilor proaspete și nucilor uscate. Autoritățile americane au informat Comisia că au definit un amestec de soiuri denumit „Nuci de California”, aplicabil nucilor uscate.
            
         
               (3)
            
            
               Fără a aduce atingere existenței altor amestecuri de soiuri de nuci comune, definite oficial în altă parte, este oportun, pentru a evita orice diferență de interpretare în aplicarea Regulamentului (CE) nr. 175/2001, să se detalieze caracteristicile acestor amestecuri în regulamentul respectiv.
            
         
               (4)
            
            
               Regulamentul (CE) nr. 175/2001 trebuie modificat în consecință.
            
         
               (5)
            
            
               Comitetul de gestionare a fructelor și legumelor proaspete nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 175/2001 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 ianuarie 2003.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 285, 23.10.2002, p. 13.
   
      (3)  JO L 26, 27.1.2001, p. 24.
   ANEXĂ
   Anexa la Regulamentul (CE) nr. 175/2001 se modifică după cum urmează:
   
               1.
            
            
               La secțiunea II (Dispoziții referitoare la calitate) , titlul B (Clasificare) se modifică după cum urmează:
               
                           (a)
                        
                        
                           la punctul (i), primul paragraf se înlocuiește cu următorul text:
                           „Nucile cu coajă lignificată clasificate în această categorie trebuie să fie de calitate superioară. Ele trebuie să prezinte caracteristicile soiului sau, dacă este cazul, ale amestecului de soiuri, oficial stabilit de țara producătoare (1) și specificat în marcaj.
                        
                     
                           (b)
                        
                        
                           la punctul (ii), primul paragraf se înlocuiește cu următorul text:
                           „Nucile cu coajă lignificată clasificate în această categorie trebuie să fie de bună calitate. Ele trebuie să prezinte caracteristicile soiului, a unui tip comercial sau ale unui amestec de soiuri, oficial stabilite de țara producătoare (2) și specificate în marcaj.
                        
                     
         
               2.
            
            
               Se adaugă următorul text:
               
                  „Apendicele III
                  Lista neexhaustivă a amestecurilor de anumite soiuri, oficial stabilite de țara producătoare, în sensul secțiunii II, titlul B, literele (i) și (ii) din anexă
                  1.   «Nuci de Grenoble»
                  
                              —
                           
                           
                              pentru nucile uscate și nucile proaspete, amestecul din următoarele soiuri: Franquette, Mayette, Parisienne.
                           
                        2.   «Nuci de Périgord»
                  
                              —
                           
                           
                              pentru nucile uscate, amestecul din următoarele soiuri: Marbot, Franquette, Corne;
                           
                        
                              —
                           
                           
                              pentru nucile proaspete, amestecul din următoarele soiuri: Marbot, Franquette.
                           
                        3.   «Nuci de California»
                  
                              —
                           
                           
                              Pentru nucile uscate, amestecul din următoarele soiuri: Amigo, Adams, Ashley, Payne, Eureka, Hartley, Serr, Chandler, Chico, Gustine, Lompoc, Midland, Pedro, Pioneer, Sunland, Tehama, Tulare, Vina, Poe, Carmello, Cascade, Concha, Ehrhardt, Franquette, Howe, Howard, Idaho, Marchetti, Mayette, Meylan, Plancentia, Sharkey, Sinensis, Trinta, Waterloo, Westside.”
                           
                        
            
         
      (1)  O listă neexhaustivă a amestecurilor de anumite soiuri, oficial stabilite de țara producătoare, se află în apendicele III.”
   
      (2)  O listă neexhaustivă a amestecurilor de anumite varietăți, oficial stabilite de țara producătoare, se află în apendicele III.”